ΓΡΑΠΤΗ ΕΡΩΤΗΣΗ P-3050/98

υποβολή: Hiltrud Breyer (V) προς την Επιτροπή

(2 Οκτωβρίου 1998)

Θέμα: Ολλανδική μελέτη για τις φθαλαμίδες

1. Γιατί η Επιστημονική Επιτροπή Τοξικότητας, Οικοτοξικότητας και Περιβάλλοντος όρισε τον Απρίλιο του 1998 υψηλότερες οριακές τιμές για την παραδεκτή ημερήσια δόση (ΠΗΔ) παρότι το 1994;

2. Γιατί, μεταξύ των εκθέσεων της Επιτροπής, του Φεβρουαρίου και του Απριλίου 1998, το υποθετικό βάρος βρεφών αυξήθηκε από 5 σε 8 χλγρ. ενώ ο υποθετικός χρόνος πιπιλίσματος μειώθηκε από 12 σε 6 ώρες και συνεπώς τώρα κατατάσσονται ως δυνάμει επικίνδυνες τρεις φθαλιμίδες αντί των δύο που ήσαν προηγουμένως;

3. Η Επιστημονική Επιτροπή εκτιμά ότι η απορρόφηση φθαλιμίδης μέσω παιχνιδιών κυμαίνεται μόνο σε ποσοστό 10-30 % της συνολικής έκθεσης. Γιατί, παρά ταύτα, χρησιμοποιεί η Επιτροπή την πλήρη οριακή τιμή ΠΗΔ (αντί μόνο 10-30 %) ως βάση της σύστασής της όσον αφορά την ελευθέρωση φθαλαμίδης, αγνοώντας έτσι ένα πραγματικό στοιχείο το οποίο αυτή η ίδια είχε επισημάνει προηγουμένως;

4. Εκτιμά η Επιτροπή ότι προϊόντα τα οποία ενδεχομένως μπορούν να προκαλέσουν μακροπρόθεσμα βλάβες σε μικρά παιδιά θα έπρεπε να αποσύρονται από την κυκλοφορία, τουλάχιστον έως ότου αποδειχθεί σαφώς ότι είναι ακίνδυνα;

5. Η Επιτροπή συμμερίζεται ασφαλώς τη γνώμη των βουλευτών ότι πειράματα με παιδιά είναι δεοντολογικώς απαράδεκτα. Πώς είναι λοιπόν δυνατόν να επιτρέπει η Επιτροπή να εκτίθενται καθημερινά εκατομμύρια παιδιά για πολλές ώρες σε φθαλαμίδες, όταν η έκθεση στο εργαστήριο δύο φορές επί 15 λεπτά θεωρείται ως δεοντολογικώς απαράδεκτη;

6. Ποιά είναι τα μέτρα που προτίθεται να λάβει η Επιτροπή προκειμένου να αποφευχθεί περαιτέρω η ανεξέλεγκη έκθεση παιδιών στον κίνδυνο που περικλείουν οι φθαλαμίδες;

Απάντηση της κυρίας Bonino εξ ονόματος της Επιτροπής

(23 Οκτωβρίου 1998)

1. Στην αρχική της αξιολόγηση η Επιστημονική Επιτροπή Τοξικότητας, Οικοτοξικότητας και Περιβάλλοντος (EETOΠ) έλαβε υπόψη τα προγενέστερα στοιχεία, ιδίως την παραδεκτή ημερήσια δόση (ΠΥΔ) που ορίστηκε από την Επιστημονική Επιτροπή Τροφίμων(ΕΕΤ). Τα περισσότερα από αυτά στοιχεία παρουσιάστηκαν σε γνώμες της Επιστημονικής Επιτροπής Τροφίμων το 1996. Πάντως στην αξιολόγηση των επιπτώσεων (συμπεριλαμβανομένης και της γνώμης της ΕΕΤΟΠ σχετικά με τις φθαλικές ενώσεις στα παιχνίδια της 24ης Απριλίου 1998), η ΕΕΤΟΠ έκρινε ότι διατίθενται νέα στοιχεία, τα οποία αντικατέστησαν τα παλαιότερα στοιχεία.

2. Στην πρώτη της έκθεση το Φεβρουάριο 1998, η ΕΕΤΟΠ ξεκίνησε από την υπόθεση σχετικά με έκθεση διαρκείας 12 ωρών και ένα σώμα βάρους 5 χιλιόγραμμων, σύμφωνα με το σχέδιο έκθεσης της Ευρωπαϊκής Επιτροπής Τυποποίησης (CEN-European committee of standardisation). Συνεπώς, η ΕΕΤΟΠ, μετά από επικρίσεις αυτών των υποθέσεων, αναθεώρησε τα κριτήρια αυτά και τον Απρίλιο 1998 κατάληξε στο συμπέρασμα ότι αυτές οι τιμές ήταν "υπερβολικά συντηρητικές για παιδιά που χρησιμοποιούν δακτύλιο ανακούφισης κατά την οδοντοφυΐα με βάση το πολυβινυλοχλωρίδιο (PVC)" και αποφάσισε να χρησιμοποιήσει έκθεση διαρκείας έξι ωρών και σώμα βάρους 8 χιλιόγραμμων.

3. Η ΕΕΤΟΠ τόνισε την ανάγκη να ληφθούν υπόψη οι πηγές έκθεσης των παιδιών σε φθαλικές ενώσεις εκτός από τα παιχνίδια και τα προϊόντα φροντίδας των παιδιών. Υπογραμμίστηκαν όμως οι αβεβαιότητες σχετικά με τη μέτρηση της ποσότητας αυτών των πηγών.

Το ποσοστό των 10-30 % της συμβολής άλλων πηγών αναφέρεται σε όλες τις φθαλικές ενώσεις και δεν παρέχει επαρκή βάση για την αναπροσαρμογή των ειδικών παραδεκτών ημερησίων δόσεων (ΠΥΔ)από φθαλικές ενώσεις που αναφέρονται στη γνώμη της ΕΕΤΟΠ. Συνεπώς η Ευρωπαϊκή Επιτροπή, στη σύστασή της 98/485/ΕΚ της 1ης Ιουλίου 1998 σχετικά με τα προϊόντα παιδικής φροντίδας και τα παιχνίδια που προορίζονται για στοματική χρήση από παιδιά ηλικίας κάτω των τριών ετών, τα οποία είναι κατασκευασμένα από μαλακό PVC που περιέχει ορισμένες φθαλικές ενώσεις(1), συμπεριέλαβε ενδεικτικά τιμές προσανατολισμού φθαλικών ενώσεων σε παιχνίδια που συστήνει η ΕΕΤΟΠ χωρίς αναπροσαρμογή, ενώ εφιστά την προσοχή των κρατών μελών στην ανάγκη να ληφθεί υπόψη όλη η γνώμη κατά την αξιολόγηση της ασφάλειας των εν λόγω προϊόντων και κατά τη λήψη αποφάσεων σχετικά με τα μέτρα που πρέπει να ληφθούν.

Πράγματι, στη σύσταση ορίζεται ότι κατά τον έλεγχο αυτών των προϊόντων, τα κράτη μέλη θα παρακολουθούν τα επίπεδα μετανάστευσης αυτών των ουσιών στη πλαίσιο των ενδεδειγμένων ελέγχων, λαμβάνοντας υπόψη τη γνώμη που εξέδωσε η ΕΕΤΟΠ στις 24 Απριλίου 1998 και κυρίως τη μετανάστευση οριακών τιμών από φθαλικές ενώσεις που απελευθερώνονται από αυτά τα προϊόντα που συνέστησε η επιτροπή αυτή και επαναλαμβάνονται στο παράρτημα.

Από αυτήν την προοπτική, οι τιμές προσανατολισμού της σύστασης θα πρέπει να θεωρούνται ως ενδεικτικά ανώτερα όρια και τα κράτη μέλη θα πρέπει να εφαρμόζουν την προληπτική προσέγγιση κατά την αξιολόγηση της ασφάλειας των ειδικών προϊόντων.

4. Η Επιτροπή είναι της γνώμης ότι τα αντικείμενα παιδικής φροντίδας και τα παιχνίδια που προορίζονται για στοματική χρήση από μικρά παιδιά ηλικίας κάτω των 3 ετών, και είναι κατασκευασμένα από μαλακό PVC που περιέχει φθαλικές ενώσεις θα πρέπει πράγματι να απαγορεύεται η εμπορία τους και να αποσύρονται από την αγορά όπου υπάρχουν ενδείξεις ότι μπορούν να βλάψουν την υγεία των παιδιών, ιδιαίτερα λαμβάνοντας υπόψη τα στοιχεία που συμπεριλαμβάνονται στη γνώμη της ΕΕΤΟΠ. Λόγω έλλειψης ειδικής κοινοτικής νομοθεσίας στον τομέα αυτόν έγκειται στα κράτη μέλη να αξιολογήσουν τους κινδύνους που παρουσιάζουν συγκεκριμένα προϊόντα και να αποφασίσουν σχετικά με τα μέτρα που πρέπει να ληφθούν, ενόψει της υποχρέωσης που απορρέει από την οδηγία του Συμβουλίου 92/59/ΕΟΚ της 29ης Ιουνίου 1992 σχετικά με τη γενική ασφάλεια των προϊόντων(2),σύμφωνα με την οποία μόνον ασφαλή προϊόντα πρέπει να διατίθενται στην αγορά. Τα κράτη μέλη πρέπει να εξασφαλίσουν ότι τέτοια μέτρα είναι δικαιολογημένα και δεν είναι δυσανάλογα.

5. Η Επιτροπή πιστεύει ότι στην Κοινότητα δεν επιτρέπεται η επικίνδυνη έκθεση των μικρών παιδιών σε φθαλικές ενώσεις, λαμβάνοντας υπόψη τις επιστημονικές γνώσεις που διατίθενται. Η Επιτροπή σκοπεύει να προτείνει κοινοτική νομοθεσία στον τομέα αυτόν όσο το δυνατόν συντομότερο. Εκκρεμούσας της έναρξης ισχύος αυτής της νομοθεσίας, η Επιτροπή καλεί τα κράτη μέλη να ελέγξουν την αγορά όσον αφορά τα προϊόντα αυτά και να λάβουν την κατάλληλη δράση σε εθνικό επίπεδο. Το θέμα πειραμάτων σε βρέφη είναι ένα ξεχωριστό θέμα και απαιτεί συλλογισμούς που υπερβαίνουν τα ειδικά προϊόντα και τους συγκεκριμένους κινδύνους.

6. Τα μέτρα που λήφθηκαν ή που πρόκειται να ληφθούν από την Επιτροπή αναφέρθηκαν παραπάνω. Θα πρέπει επιπλέον να σημειωθεί ότι η Επιτροπή συμβουλεύεται πάλι την ΕΕΤΟΠ για να αποκτήσει μια ενημερωμένη γνώμη υπό το φως των νέων μελετών σχετικά με το θέμα που εκδόθηκαν πρόσφατα. Όταν η ΕΕΤΟΠ εκφράσει την ενημερωμένη της γνώμη, η Επιτροπή θα εξετάσει αν είναι αναγκαίες τυχόν τροποποιήσεις της σημερινής πολιτικής στον τομέα αυτόν.

(1) ΕΕ L 217 της 5.8.1998.

(2) ΕΕ L 228 της 11.8.1992.